Santa Marta
Santa Marta (isp. Santa Marta) – miestas Kolumbijos šiaurėje, Karibų jūros pakrantėje. Magdalenos departamento centras. Svarbus jūrų uostas (išvežami bananai), tarptautinis oro uostas. Maisto (žuvų perdirbimo), tekstilės pramonė. Turizmas. Apylinkėse auginami bananai, medvilnė, kava, vaismedžiai, tabakas, veisiami galvijai. Yra miesto muziejus, universitetas, XVII a. San Chuano ir San Visentės pilys, XVIII a. San Antonijo ir San Felipės fortai, dvi XVII–XVIII a. katedros.